OM 02:00/2007
OM1/021/2007

LAUSUNTO JATKOKÄSITTELYLUPAA HOVIOIKEUDESSA KOSKEVASTA KOMITEAMIETINNÖSTÄ

Esityksen pääasiallinen sisältö, jossa tehdään ehdotukset nykyisen seulontajärjestelmän korvaavasta jatkokäsittelylupajärjestelmästä, on oikean suuntainen. Jatkokäsittelylupajärjestelmän soveltamisalan rajaus on pääosin oikea, mutta yhdyn Mikko Könkkölän lausumassaan antamaan mielipiteeseen. Könkkölän ehdottama oikeudenkäymiskaaren 25 a luvun 6 a §, jossa on otettu kantaa samalla kertaa kahdesta tai useammasta rikoksesta tuomitun yli kolmen kuukauden vankeusrangaistuksen pilkkomiseen, on hyvä. 

Olen myös samalla kannalla kuin Asko Välimaa eriävässä mielipiteessään koskien ennakkoratkaisumenettelyä. Katson ennakkoratkaisumenettelyn vaarantavan tuomioistuinten riippumattomuutta. 

Yllä mainitsemillani poikkeuksilla kannatan komitean tekemää ehdotusta jatkokäsittelylupajärjestelmästä hovioikeudessa.

Helsingin oikeusaputoimisto

Liisa Vehmas
johtava julkinen oikeusavustaja